Я і ў далейшым збіраюся практыкаваць краўдфандынг, але не ўпэўнены, што маё імя прыцягне шмат ахвотных дапамагчы. Людзі больш ахвотна бяруць удзел у праектах медыйных выканаўцаў. Калі іх вядомасць, камерцыйны поспех — гэта вынік білетных канцэртаў, то каму, як ні ім, звяртацца да фінансавання ад сваёй фан-базы. І ёсць магчымасць даведацца, ці патрэбныя камусьці сярод прыхільнікаў новыя запісы. Упэўнены, што, дапусцім, і Юрый Лаза, і Юрый Антонаў маглі б знайсці для сябе гэткага кшталту матывацыю, каб рабіць новыя альбомы. Камерцыйна ж праблемным артыстам запіс ды поўную вытворчасць фанаграм акупіць такім чынам будзе складана. Але хаця б на тыраж сабраць грошы можна.